Rettens dom (Første Afdeling) af 13. december 2018 –

CN mod Parlamentet

(Sag T-76/18)

»Personalesag – akkrediterede parlamentariske assistenter – vedtægtens artikel 24 – ansøgning om bistand – vedtægtens artikel 12a – psykisk chikane – Det Rådgivende Udvalg for Behandling af Klager over Chikane mellem Akkrediterede Parlamentariske Assistenter og Medlemmer af Europa-Parlamentet og Forebyggelse af Chikane på Arbejdspladsen – afgørelse om afslag på ansøgningen om bistand – ret til kontradiktion – kontradiktionsprincippet – afslag på fremsendelse af udtalelsen fra det rådgivende udvalg og af referaterne af afhøringen af vidner – den sagsøgte institutions afvisning af at efterkomme en foranstaltning til bevisoptagelse fra Retten«

1. Tjenestemænd – administrationens bistandspligt – rækkevidde – administrationens pligt til at undersøge ansøgninger om bistand vedrørende psykisk chikane og til at underrette ansøgeren om opfølgningen på vedkommendes anmodning – betingelse (Tjenestemandsvedtægten, art. 24 og art. 90, stk. 1) (jf. præmis 47-50)

2. Tjenestemænd – administrationens bistandspligt – iværksættelse på området for psykisk chikane – indgivelse af en ansøgning om bistand – indledning af en administrativ undersøgelse – nødvendigheden af at gennemføre undersøgelsen (Tjenestemandsvedtægten, art. 12a og 24) (jf. præmis 51 og 52)

3. Tjenestemænd – principper – ret til forsvar – ansøgning om bistand med påberåbelse af en påstået psykisk chikane – administrationens pligt til at høre ophavsmanden til denne ansøgning – rækkevidde (Den Europæiske Unions charter om grundlæggende rettigheder, art. 41 og 48; tjenestemandsvedtægten, art. 12a og 24) (jf. præmis 54, 55, 58 og 62)

4. Tjenestemænd – principper – ret til forsvar – ansøgning om bistand med påberåbelse af en påstået psykisk chikane – administrationens pligt til at høre den påståede chikanør – rækkevidde (Den Europæiske Unions charter om grundlæggende rettigheder, art. 48; tjenestemandsvedtægten, art. 12a) (jf. præmis 56 og 57)

5. Tjenestemænd – rettigheder og forpligtelser – intern undersøgelse vedrørende påstået psykisk chikane – pligt til at fremsende udtalelsen fra undersøgelsesudvalget til ansøgeren om bistand – pligt til at høre nævnte ansøger – rækkevidde (Tjenestemandsvedtægten, art. 12a og 24) (jf. præmis 67, 68 og 72)

6. Tjenestemænd – rettigheder og forpligtelser – intern undersøgelse vedrørende påstået psykisk chikane – pligt til at fremsende referaterne af afhøringen af de vidner, der er afhørt af undersøgelsesudvalget, til ansøgeren om bistand – foreligger ikke (Den Europæiske Unions charter om grundlæggende rettigheder, art. 41; tjenestemandsvedtægten, art. 12a og 24) (jf. præmis 75-77 og 79)

7. Retslig procedure – foranstaltninger med henblik på sagens tilrettelæggelse – anmodning om fremlæggelse af dokumenter – anmodning vedrørende oplysninger indeholdt i en undersøgelsesrapport udarbejdet efter en ansøgning om bistand vedrørende en påstået psykisk chikane – dokumenternes fortrolige karakter – Unionens retsinstansers bedømmelse (Den Europæiske Unions charter om grundlæggende rettigheder, art. 47) (jf. præmis 83 og 87)

8. Tjenestemandssager – erstatningssøgsmål – annullation af anfægtet ulovlig retsakt – ikke-økonomisk skade, som kan adskilles fra den ulovlighed, som ikke kan erstattes fuldt ud ved annullationen (Tjenestemandsvedtægten, art. 91) (jf. præmis 97)

9. Tjenestemænd – administrationens bistandspligt – iværksættelse på området for psykisk chikane – behandling af en ansøgning om bistand – overholdelse af en rimelig frist – rækkevidde (Tjenestemandsvedtægten, art. 24) (jf. præmis 103-106)

Angående

Søgsmål støttet på artikel 270 TEUF med påstand dels om annullation af Parlamentets afgørelse af 20. marts 2017, hvorved denne institutions ansættelsesmyndighed afslog den ansøgning om bistand, som sagsøgeren havde indgivet den 13. februar 2013, dels om erstatning af det tab, som sagsøgeren angiveligt havde lidt.

Konklusion

1) Europa-Parlamentets afgørelse af 20. marts 2017, hvorved denne institutions ansættelsesmyndighed afslog den ansøgning om bistand, som CN havde indgivet den 13. februar 2013, annulleres.

2) Parlamentet betaler 8500 EUR til CN for den lidte ikke-økonomiske skade.

3) I øvrigt frifindes Parlamentet.